
RAPORT

asupra propunerii legislative privind adoptarea unor măsuri în domeniul finanţării învăţământului 
(Plx. 336/2017)
1. În baza prevederilor art. 95 din Regulamentul Camerei Deputaţilor, republicat, cu adresa nr. Plx. 336 din 30 octombrie 2017, Comisia pentru învăţământ, ştiinţă, tineret şi sport a primit spre dezbatere, propunerea legislativă privind adoptarea unor măsuri în domeniul finanţării învăţământului.
Pentru întocmirea raportului, Comisia a analizat avizul favorabil al Consiliului Legislativ cu nr. 900/20.10.2017 și Punctul de vedere favorabil al Ministerului Educației Naționale cu nr. 10529/30.10.2017. 
Propunerea legislativă vizează instituirea unor măsuri derogatorii de la prevederile art.104 alin.(2) din Legea educaţiei naţionale nr.1/2011, cu modificările și completările ulterioare, în sensul că, începând cu data de 1 ianuarie 2018, plata cheltuielilor prevăzute la art.104 alin.(2) lit. a) să fie asigurate de la bugetul de stat, prin bugetul Ministerului Educaţiei Naţionale, ca urmare a întârzierilor generate de asigurarea prin bugetele locale a plăţii respectivelor cheltuieli, cât şi fondurile necesare pentru executarea hotărârilor judecătoreşti executorii, ce au ca obiect acordarea de daune-interese moratorii sub forma dobânzii legale pentru plata eşalonată a sumelor prevăzute în titluri executorii prin care s-au acordat drepturi salariale personalului din învăţământ.

          2.  În funcţie de obiectul şi conţinutul său, propunerea legislativă face parte din categoria legilor organice, potrivit prevederilor art. 73 din Constituţia României, republicată.

La lucrările Comisiei au fost prezenţi un număr de 21 deputaţi, din totalul de 26 membri ai Comisiei. 

În baza prevederilor art. 54 şi 55 din Regulamentul Camerei Deputaţilor, republicat, la dezbaterea propunerii legislative a participat ca invitat domnul Petru Andea - secretar de stat în cadrul Ministerului Educației Naționale; domnul senator Liviu Marian Pop - inițiator.
3. Potrivit prevederilor art. 75 alin. (1) din Constituţia României, republicată, şi ale art.92 alin.(8) din Regulamentul Camerei Deputaţilor, republicat, Camera Deputaţilor este primă Cameră sesizată.
4.  În urma dezbaterii, în şedinţa din 31 octombrie 2017, Comisia a propus, cu 13 voturi pentru, 6 voturi împotrivă și 2 abțineri, adoptarea propunerii legislative cu amendamentele admise din Anexa care face parte integrantă la prezentul raport.

ANEXĂ

AMENDAMENTE ADMISE    
	Nr.

crt.
	Text

 Lege nr.1/2011, cu m. și c. ult.
	Text 

propunere legislativă
	Text propus de Comisie

(autor amendament)
	Motivare

	1.
	---
	Titlul Legii: Lege privind adoptarea unor măsuri în domeniul finanțării învățământului
	Text nemodificat
	

	2.
	Art. 104 - (2) Finanţarea de bază se asigură din bugetul de stat, din sume defalcate din taxa pe valoarea adăugată, prin bugetele locale, pentru următoarele articole de cheltuieli, în funcţie de care se calculează costul standard per elev/preşcolar:

a) cheltuieli cu salariile, sporurile, indemnizaţiile şi alte drepturi salariale în bani, stabilite prin lege, precum şi contribuţiile aferente acestora;

b) cheltuieli cu pregătirea profesională;

c) cheltuieli cu evaluarea periodică a elevilor;

d) cheltuieli cu bunuri şi servicii.

(la data 19-dec-2012 Art. 104, alin. (2) din titlul II, capitolul VIII, secțiunea 1 modificat de Art. I, punctul 3. din capitolul I din Ordonanța urgenta 92/2012 )


	Art. I – (1) Prin derogare de la prevederile art. 104 alin.(2) din Legea educației naționale nr. 1/2011, cu modificările și completările ulterioare, începând cu 1 ianuarie 2018, plata cheltuielilor prevăzute la lit. a) a alin.(2) al acestui articol se asigură din bugetul de stat, prin bugetul Ministerului Educației Naționale.

(2) Creditele bugetare aferente cheltuielilor prevăzute la alin.(1) se cuprind în bugetul Ministerului Educației Naționale și se repartizează de către acesta pe inspectorate școlare, în vederea repartizării pe unități de învățământ.

(3) În cazuri excepționale, atunci când, la nivelul unor unități de învățământ, sumele repartizate în baza costului standard sunt insuficiente pentru plata drepturilor prevăzute la alin. (1) inspectoratele școlare pot efectua redistribuiri ale acestor sume între unități de învățământ de pe raza județului/municipiului București sau pot proceda la alocarea sumelor rămase nerepartizate, după caz. Redistribuirea sau, după caz, alocarea de sume rămase nerepartizate,  unor unități de învățământ de pe raza unor județe diferite se realizează de către Ministerul Educației Naționale.

(4) Redistribuirea sumelor potrivit prevederilor alin.(3), conduce implicit la modificarea bugetelor inițiale aprobate, calculate pe baza costului standard per școlar/elev.
	Art. 1 – (1) Prin derogare de la prevederile art. 104 alin. (2) din Legea educației naționale nr. 1/2011, publicată în Monitorul Oficial al României, Partea I, nr. 18    din 10 ianuarie 2011, cu modificările și completările ulterioare, începând cu 1 ianuarie 2018, plata cheltuielilor prevăzute la art. 104 alin.(2) lit. a) se asigură din bugetul de stat, prin bugetul Ministerului Educației Naționale.

Text nemodificat
(3) În cazuri excepționale, atunci când, la nivelul unor unități de învățământ, sumele repartizate în baza costului standard sunt insuficiente pentru plata cheltuielilor prevăzute la alin. (1) inspectoratele școlare pot efectua redistribuiri ale acestor sume între unități de învățământ de pe raza județului/municipiului București sau pot proceda la alocarea sumelor rămase nerepartizate, după caz. Redistribuirea sau, după caz, alocarea de sume rămase nerepartizate,  unor unități de învățământ de pe raza unor județe diferite se realizează de către Ministerul Educației Naționale.

(4) Redistribuirea sumelor potrivit prevederilor alin.(3), conduce implicit la modificarea bugetelor inițiale aprobate, calculate pe baza costului standard per elev/ preșcolar.

Autor: Comisia
	Respectarea normelor de tehnică legislativă. 
Pentru rigoare normativă. 
Pentru corelare cu textul legii în vigoare, acestea fiind cheltuieli nu drepturi. 

Pentru corelare cu textul legii în vigoare. 



	3.
	
	Art. II – (1) Începând cu anul 2018, de la bugetul de stat, prin bugetul Ministerului Educației Naționale, se asigură fondurile necesare pentru executarea hotărârilor judecătorești devenite executorii până la 31 decembrie 2017, având ca obiect acordarea de daune-interese moratorii sub forma dobânzii legale pentru plata eșalonată a sumelor prevăzute în titluri executorii prin care s-au acordat drepturi salariale personalului din învățământ.

(2) Plata sumelor prevăzute prin hotărâri judecătorești prevăzute la alin.(1), se va realiza astfel:

a) în anul 2018 se plătește 5% din valoarea titlului executoriu;

b) în anul 2019 se plătește 10% din valoarea titlului executoriu;

c) în anul 2020 se plătește 25% din valoarea titlului executoriu;

d) în anul 2021 se plătește 25% din valoarea titlului executoriu;

e) în anul 2022 se plătește 35% din valoarea titlului executoriu;

(3) În vederea calculării și plății sumelor reprezentând daunele-interese moratorii prevăzute la alin. (1), Ministerul Educației Naționale aprobă metodologia de calcul a acestora, prin ordin al ministrului, în termen de 30 de zile de la data publicării în Monitorul Oficial a prezentei legi, cu consultarea federațiilor sindicale reprezentative la nivel de sector de activitate învățământ. 

(4) Fondurile aprobate pentru plata daunelor-interese moratorii se repartizează de către Ministerul Educației Naționale inspectoratelor școlare, în vederea repartizării pe unități de învățământ.

(5) Sumele reprezentând daune-interese moratorii sub forma dobânzii legale, acordate prin hotărâri judecătorești devenite executorii după data de 1 ianuarie 2018 se achită de la bugetul de stat, eșalonat în 5 ani de la data titlului executoriu. Prevederile alin.(2)-(4) se aplică în mod corespunzător.
	Art. 2 – (1) Text nemodificat
(2) Text nemodificat
(3) În vederea calculării și plății sumelor reprezentând daunele-interese moratorii prevăzute la alin. (1), Ministerul Educației Naționale aprobă metodologia de calcul a acestora, prin ordin al ministrului, în termen de 30 de zile de la data intrării în vigoare a prezentei legi, cu consultarea federațiilor sindicale reprezentative la nivel de sector de activitate învățământ. 

Autor: Comisia
(4) – (5) Text nemodificat
	Respectarea normelor de tehnică legislativă. 

Respectarea normelor de tehnică legislativă.

Data intrării în vigoare a actelor normative este data de la acare acestea produc efectele. 

